मुंबई: अंतरराष्ट्रीय बाजार में कच्चे तेल की कीमतें कम होने तथा अमेरिका द्वारा ईरान से तेल आयात पर प्रतिबंधों से भारत को छूट देने की संभावना बढ़ने के बीच शुक्रवार को भारतीय रुपया डॉलर के मुकाबले 100 पैसे उछलकर 72.45 रुपये प्रति डॉलर पर बंद हुआ. शेयर बाजार में तेजड़ियों का जोर चलने और विदेशी कोषों की ओर से नया निवेश आने से भी रुपये की धारणा मजबूत हुई. पिछले दो दिन में रुपया 150 पैसे मजबूत हुआ है. गुरुवार को डॉलर के मुकाबले रुपये में 50 पैसे की मजबूती आई थी.